nibzard/narodne-novine-full-text-markdown huggingface dataset:
### NN 153/2024 (27.12.2024.), Uredba o izmjeni Uredbe o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova

VLADA REPUBLIKE HRVATSKE

2534

Na temelju članka 29. stavka 4. i članka 29.a stavka 2. Zakona o biogorivima za prijevoz (»Narodne novine«, br. 65/09., 145/10., 26/11., 144/12., 14/14., 94/18. i 52/21.), Vlada Republike Hrvatske je na sjednici održanoj 27. prosinca 2024. donijela

UREDBU

O IZMJENI UREDBE O POSEBNOJ NAKNADI ZA OKOLIŠ ZBOG NESTAVLJANJA BIOGORIVA NA TRŽIŠTE I ZBOG NESMANJIVANJA EMISIJE STAKLENIČKIH PLINOVA

Članak 1.

U Uredbi o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova (»Narodne novine«, br. 116/18., 35/22., 156/22., 71/23., 158/23. i 76/24.), u članku 3. stavci 3. i 5. mijenjaju se i glase:

»(3) Posebna naknada za okoliš zbog nestavljanja biogoriva na tržište određuje se u EUR/MJ i obračunava se prema sljedećim razredima:

– 0 % – 3 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– 3,01 % – 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– više od 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ.

(5) Posebna naknada zbog nesmanjivanja emisija stakleničkih plinova određuje se u EUR/kg CO2 te se obračunava prema sljedećim razredima:

– 0 % – 2 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2

– 2,01 % – 6 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2.«.

Članak 2.

Članak 1. ove Uredbe ostaje na snazi do 30. lipnja 2025.

Članak 3.

Ova Uredba objavit će se u »Narodnim novinama«, a stupa na snagu 1. siječnja 2025.

Klasa: 022-03/24-03/134

Urbroj: 50301-05/14-24-3

Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 153/2024 (27.12.2024.), Uredba o udjelu u neto isporučenoj električnoj energiji povlaštenih proizvođača koji su opskrbljivači električne energije dužni preuzeti od operatora tržišta električne energije za 2025. godinu

Vlada Republike Hrvatske

2533

Na temelju članka 46. stavka 7. Zakona o obnovljivim izvorima energije i visokoučinkovitoj kogeneraciji (»Narodne novine«, br. 138/21. i 83/23.), Vlada Republike Hrvatske je na sjednici održanoj 27. prosinca 2024. donijela

UREDBU

O UDJELU U NETO ISPORUČENOJ ELEKTRIČNOJ ENERGIJI POVLAŠTENIH PROIZVOĐAČA KOJI SU OPSKRBLJIVAČI ELEKTRIČNE ENERGIJE DUŽNI PREUZETI OD OPERATORA TRŽIŠTA ELEKTRIČNE ENERGIJE ZA 2025. GODINU

Članak 1.

Ovom Uredbom određuje se udio izražen u postotku u neto isporučenoj električnoj energiji povlaštenih proizvođača električne energije koji su opskrbljivači električne energije dužni preuzeti od operatora tržišta električne energije po reguliranoj otkupnoj cijeni za 2025. godinu.

Članak 2.

Opskrbljivači električne energije dužni su preuzeti od operatora tržišta električne energije 60 % u neto isporučenoj električnoj energiji povlaštenih proizvođača električne energije.

Članak 3.

Ova Uredba objavit će se u »Narodnim novinama«, a stupa na snagu 1. siječnja 2025.

Klasa: 022-03/24-03/135

Urbroj: 50301-05/14-24-1

Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 153/2024 (27.12.2024.), Uredba o izmjenama Uredbe o visini naknade za korištenje voda

VLADA REPUBLIKE HRVATSKE

2535

Na temelju članka 27. stavka 1. Zakona o financiranju vodnoga gospodarstva (»Narodne novine«, br. 153/09., 90/11., 56/13., 120/16., 127/17., 66/19. i 36/24.), Vlada Republike Hrvatske je na sjednici održanoj 27. prosinca 2024. donijela

UREDBU

O IZMJENAMA UREDBE O VISINI NAKNADE ZA KORIŠTENJE VODA

Članak 1.

U Uredbi o visini naknade za korištenje voda (»Narodne novine«, br. 82/10., 83/12., 10/14., 32/20., 140/22., 158/23. i 33/24.), u članku 2.c stavku 1. u izrazu CVp riječi: »u 2024. godini« zamjenjuju se riječima: »u 2025. godini«.

Članak 2.

U članku 6. Uredbe o izmjenama i dopunama Uredbe o visini naknade za korištenje voda (»Narodne novine«, broj 32/20.) koji je izmijenjen člankom 2. Uredbe o izmjenama Uredbe o visini naknade za korištenje voda (»Narodne novine«, broj 158/23.) riječi: »1. siječnja 2025.« zamjenjuju se riječima: »1. siječnja 2026.«.

Članak 3.

Ova Uredba objavit će se u »Narodnim novinama«, a stupa na snagu 1. siječnja 2025.

Klasa: 022-03/24-03/131

Urbroj: 50301-05/14-24-3

Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 153/2024 (27.12.2024.), Odluka o donošenju Programa izgradnje i obnove stambenih jedinica u državnom vlasništvu na potpomognutim područjima Republike Hrvatske za stambeno zbrinjavanje mladih osoba i mladih obitelji

VLADA REPUBLIKE HRVATSKE

2536

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 27. prosinca 2024. donijela

ODLUKU

O DONOŠENJU PROGRAMA IZGRADNJE I OBNOVE STAMBENIH JEDINICA U DRŽAVNOM VLASNIŠTVU NA POTPOMOGNUTIM PODRUČJIMA REPUBLIKE HRVATSKE ZA STAMBENO ZBRINJAVANJE MLADIH OSOBA I MLADIH OBITELJI

I.

Donosi se Program izgradnje i obnove stambenih jedinica u državnom vlasništvu na potpomognutim područjima Republike Hrvatske za stambeno zbrinjavanje mladih osoba i mladih obitelji (u daljnjem tekstu: Program), u tekstu koji je Vladi Republike Hrvatske dostavilo Ministarstvo prostornoga uređenja, graditeljstva i državne imovine aktom, klasa: 371-01/24-01/1264, urbroj: 531-01-24-16, od 4. prosinca 2024.

II.

Zadužuje se Ministarstvo prostornoga uređenja, graditeljstva i državne imovine za provedbu ove Odluke.

III.

Zadužuje se Ministarstvo prostornoga uređenja, graditeljstva i državne imovine da na svojim mrežnim stranicama objavi Program.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/372

Urbroj: 50301-27/27-24-3

Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 153/2024 (27.12.2024.), Odluka o donošenju Nacionalnog plana za poticanje ulaganja za razdoblje do 2030. i Akcijskog plana za provedbu Nacionalnog plana za poticanje ulaganja za razdoblje do 2026.

VLADA REPUBLIKE HRVATSKE

2538

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 27. prosinca 2024. donijela

ODLUKU

O DONOŠENJU NACIONALNOG PLANA ZA POTICANJE ULAGANJA ZA RAZDOBLJE DO 2030. I AKCIJSKOG PLANA ZA PROVEDBU NACIONALNOG PLANA ZA POTICANJE ULAGANJA ZA RAZDOBLJE DO 2026.

I.

Donosi se Nacionalni plan za poticanje ulaganja za razdoblje do 2030. i Akcijski plan za provedbu Nacionalnog plana za poticanje ulaganja za razdoblje do 2026., u tekstovima koje je Vladi Republike Hrvatske dostavilo Ministarstvo gospodarstva aktom, klasa: 023-01/23-01/48, urbroj: 526-03-01-02-02-24-86, od 10. prosinca 2024.

II.

Zadužuje se Ministarstvo gospodarstva da o donošenju ove Odluke izvijesti nadležna tijela, nositelje mjera i aktivnosti iz Nacionalnog plana i Akcijskog plana iz točke I. ove Odluke.

III.

Zadužuje se Ministarstvo gospodarstva da Nacionalni plan i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-42/07

Urbroj: 50301-05/31-24-7

Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 153/2024 (27.12.2024.), Odluka o donošenju Programa mjera za izvršenje presuda Europskog suda za ljudska prava u skupini predmeta Statileo protiv Hrvatske (broj zahtjeva: 12027/10 i dr.) i Odluke Ustavnog suda Republike Hrvatske broj: U-I-3242/2018 i dr.

VLADA REPUBLIKE HRVATSKE

2537

Na temelju članka 7. stavka 4. Zakona o načinu izvršenja presuda Europskog suda za ljudska prava u skupini predmeta Statileo protiv Hrvatske (broj zahtjeva: 12027/10 i dr.) i Odluke Ustavnog suda Republike Hrvatske broj: U-I-3242/2018 i dr. (»Narodne novine«, broj 36/24.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 27. prosinca 2024. donijela

ODLUKU

O DONOŠENJU PROGRAMA MJERA ZA IZVRŠENJE PRESUDA EUROPSKOG SUDA ZA LJUDSKA PRAVA U SKUPINI PREDMETA STATILEO PROTIV HRVATSKE (BROJ ZAHTJEVA: 12027/10 I DR.) I ODLUKE USTAVNOG SUDA REPUBLIKE HRVATSKE BROJ: U-I-3242/2018 I DR.

I.

Donosi se Program mjera za izvršenje presuda Europskog suda za ljudska prava u skupini predmeta Statileo protiv Hrvatske (broj zahtjeva: 12027/10 i dr.) i Odluke Ustavnog suda Republike Hrvatske broj: U-I-3242/2018 i dr., u tekstu koji je dostavilo Ministarstvo prostornoga uređenja, graditeljstva i državne imovine aktom, klasa: 023-01/23-01/105, urbroj: 531-01-24-90, od 23. prosinca 2024.

II.

Zadužuje se Ministarstvo prostornoga uređenja, graditeljstva i državne imovine da Program mjera iz točke I. ove Odluke s pripadajućim obrascima objavi na svojim mrežnim stranicama.

III.

Ova Odluka objavit će se u »Narodnim novinama«, a stupa na snagu 1. siječnja 2025.

Klasa: 022-03/24-04/462

Urbroj: 50301-27/20-24-2

Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 154/2024 (30.12.2024.), Odluka o izmjeni Odluke o osnovama za sklapanje ugovora o provođenju specifične zdravstvene zaštite

Hrvatski zavod za zdravstveno osiguranje

2558

Na osnovi članka 87. Zakona o obveznom zdravstvenom osiguranju (»Narodne novine« broj 80/13., 137/13., 98/19. i 33/23.) te članka 26. točke 1.a Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo, na 17. sjednici održanoj 18. prosinca 2024. donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine« broj 47/14, 157/14., 139/15., 28/16., 26/17., 132/17., 119/18., 32/19., 128/19., 22/20., 147/20., 119/21., 145/21., 156/22., 37/23., 58/23., 134/23., 25/24, 51/24 i 77/24) u članku 18. stavku 2. riječi: »za 2024. godinu« zamjenjuju se riječima: »za 2025. godinu«.

Članak 2.

Ova Odluka objavljuje se u »Narodnim novinama« i stupa na snagu 1. siječnja 2025. godine.

Klasa: 025-04/24-01/340
 Urbroj: 338-01-01-24-01
 Zagreb, 18. prosinca 2024.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur. v. r.
### NN 154/2024 (30.12.2024.), Ispravak Odluke o objavi kamatne stope na zajmove između povezanih osoba

MINISTARSTVO FINANCIJA

2563

Nakon izvršene usporedbe s izvornim tekstom utvrđena je pogreška u Odluci o objavi kamatne stope na zajmove između povezanih osoba koja je objavljena u »Narodnim novinama«, broj 151/24. od 23. prosinca 2024., te se daje

ISPRAVAK ODLUKE

O OBJAVI KAMATNE STOPE NA ZAJMOVE IZMEĐU POVEZANIH OSOBA

U Odluci o objavi kamatne stope na zajmove između povezanih osoba (»Narodne novine«, broj 151/24.) u članku 1. umjesto broja: »2024« treba stajati broj: »2025«.

Klasa: 410-01/24-01/1602
 Urbroj: 513-07-21-01-24-04
 Zagreb, 24. prosinca 2024.

Ministar financija
 dr. sc. Marko Primorac, v. r.
### NN 154/2024 (30.12.2024.), Odluka o općinskim porezima Općine Fužine

Općina Fužine

2560

Na temelju članka 20. i članka 42. Zakona o lokalnim porezima (»Narodne novine« broj 115/16, 101/17, 114/22 i 114/23) i članka 35. Statuta Općine Fužine (»Službene novine Općine Fužine« broj 06/21) Općinsko vijeće Općine Fužine na sjednici održanoj 5. prosinca 2024. donosi

ODLUKU

O OPĆINSKIM POREZIMA OPĆINE FUŽINE

I. OPĆE ODREDBE

Članak 1.

Ovom Odlukom utvrđuju se vrste poreza te stopa i visina poreza koji pripadaju Općini Fužine (u daljnjem tekstu: Općina) te nadležno porezno tijelo.

II. VRSTE POREZA

Članak 2.

Općini pripadaju sljedeći porezi:

1. porez na potrošnju,

2. porez na kuće za odmor.

1. Porez na potrošnju

Članak 3.

Porez na potrošnju plaća se po stopi od 3 %.

2. Porez na kuće za odmor

Članak 4.

Porez na kuće za odmor plaća se u iznosu od 4,00 eura po jednom kvadratnom metru korisne površine kuće za odmor na cijelom području općine Fužine.

III. NADLEŽNOST

Članak 5.

Poslove utvrđivanje, evidentiranja, nadzora, naplate i ovrhe radi naplate poreza na potrošnju i poreza na kuće za odmor obavlja Porezna uprava.

IV. PRIJELAZNE I ZAVRŠNE ODREDBE

Članak 6.

Danom stupanja na snagu ove Odluke prestaje važiti Odluka o porezima Općine Fužine (»Narodne novine« broj 141/20 i »Službene novine Općine Fužine« broj 09/20).

Članak 7.

Postupci u svezi s utvrđivanjem i naplatom poreza na kuće za odmor započeti prema odredbama Odluke o porezima Općine Fužine (»Narodne novine« broj 141/20 i »Službene novine Općine Fužine« broj 09/20), a koji nisu dovršeni do stupanja na snagu ove Odluke, dovršit će se prema odredbama Odluke o porezima Općine Fužine (»Narodne novine« broj 141/20 i »Službene novine Općine Fužine« broj 09/20).

Članak 8.

Ova Odluka objavit će se u »Narodnim novinama« i »Službenim novinama Općine Fužine«, a stupa na snagu 1. siječnja 2025. godine.

Klasa: 024-02/24-0l/07
 Urbroj: 2170-19-24-6
 Fužine, 5. prosinca 2024.

OPĆINSKO VIJEĆE OPĆINE FUŽINE

Predsjednik
 Valentin Crljenko, v. r.
### NN 154/2024 (30.12.2024.), Odluka o visini poreznih stopa godišnjeg poreza na dohodak na području Općine Martijanec

Općina Martijanec

2561

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 31. Statuta Općine Martijanec (»Službeni vjesnik Varaždinske županije« broj 10/13, 24/13, 18/18, 09/20, 14/21, 14/23.) Općinsko vijeće Općine Martijanec na 27. sjednici održanoj 17. prosinca 2024. donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE MARTIJANEC

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Martijanec.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20,00 %,

– viša porezna stopa 30,00 %.

Članak 3.

Ova Odluka objavit će se u »Narodnim novinama« i »Službenom vjesniku Općine Martijanec Varaždinske županije«, a stupa na snagu 1. siječnja 2025. godine.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak (»Narodne novine« broj 151/23 i »Službeni vjesnik Općine Martijanec« broj 7/23).

Klasa: 415-01/24-01/2

Urbroj: 2186-19-01-24-1

Martijanec, 17. prosinca 2024.

Predsjednik
 Općinskog vijeća
 Stjepan Golubić, ing., v. r.
### NN 154/2024 (30.12.2024.), Odluka o visini poreznih stopa godišnjeg poreza na dohodak Grada Knina

Grad Knin

2559

Na temelju članka 19.a stavka 1. Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22 i 114/23) i članka 35. Statuta Grada Knina (»Službeno glasilo Grada Knina broj 3/21, 13/23 i 16/23), Gradsko vijeće Grada Knina na 38. sjednici održanoj 17. prosinca 2024., donosi

ODLUKU

O VISINI POREZNIH STOPA GODIŠNJEG POREZA NA DOHODAK GRADA KNINA

Članak 1.

Ovom odlukom utvrđuju se visine poreznih stopa godišnjeg poreza na dohodak za porezne obveznike na području Grada Knina.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21,00 %

– viša porezna stopa 32,00 %.

Članak 3.

Danom stupanja na snagu ove odluke, prestaje važiti Odluka o visini poreznih stopa godišnjeg poreza na dohodak Grada Knina (»Službeno glasilo Grada Knina, broj 16/2023. i »Narodne novine«, broj 145/2023.)

Članak 4.

Ova odluka objavit će se u »Službenom glasilu Grada Knina« i »Narodnim novinama«, a stupa na snagu 1. siječnja 2025. godine.

Klasa: 410-01/24-01/8

Urbroj: 2182-10-01-24-1

Knin, 17. prosinca 2024.

Predsjednik
 Dragan Miličević, mag. catech., v. r.
### NN 155/2024 (31.12.2024.), Rješenje o razrješenju i imenovanju ravnatelja Operativno-tehničkog centra za nadzor telekomunikacija

VLADA REPUBLIKE HRVATSKE

2571

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 21. stavka 1. Zakona o sigurnosno-obavještajnom sustavu Republike Hrvatske (»Narodne novine«, br. 79/06. i 105/06. – ispravak), Vlada Republike Hrvatske je na sjednici održanoj 27. prosinca 2024. donijela

RJEŠENJE

O RAZRJEŠENJU I IMENOVANJU RAVNATELJA OPERATIVNO-TEHNIČKOG CENTRA ZA NADZOR TELEKOMUNIKACIJA

1. Razrješuje se MARIO MILJAVAC dužnosti ravnatelja Operativno-tehničkog centra za nadzor telekomunikacija, s danom 19. siječnja 2025., zbog isteka mandata.

2. Imenuje se MARIO MILJAVAC ravnateljem Operativno-teh­ničkog centra za nadzor telekomunikacija, s danom 20. siječnja 2025.

Klasa: 080-02/24-03/111
 Urbroj: 50301-15/07-24-1
 Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje razrješenju i imenovanju dijela članova Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

2572

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 27. prosinca 2024. donijela

RJEŠENJE

RAZRJEŠENJU I IMENOVANJU DIJELA ČLANOVA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

1. Razrješuju se dužnosti članovi Upravnog odbora Hrvatske agencije za malo gospodarstvo, inovacije i investicije, zbog isteka mandata:

– dr. sc. HRVOJE MEŠTRIĆ

– ŠIME ERLIĆ

– IGOR RADIĆ.

Razrješuje se DRAŽEN OPALIĆ dužnosti člana Upravnog odbora Hrvatske agencije za malo gospodarstvo, inovacije i investicije.

2. Za članove Upravnog odbora Hrvatske agencije za malo gospodarstvo, inovacije i investicije imenuju se:

– dr. sc. HRVOJE MEŠTRIĆ, na prijedlog ministra nadležnog za znanost

– ZRINKA RAGUŽ, na prijedlog ministra nadležnog za regionalni razvoj i fondove Europske unije

– VJEKOSLAV ŠPOLJARIĆ, na prijedlog ministra nadležnog za rad

– IGOR RADIĆ, na prijedlog ministra nadležnog za turizam.

Klasa: 080-02/24-03/108
 Urbroj: 50301-15/07-24-2
 Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje o imenovanju državnog tajnika u Ministarstvu obrane

VLADA REPUBLIKE HRVATSKE

2573

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 27. prosinca 2024. donijela

RJEŠENJE

O IMENOVANJU DRŽAVNOG TAJNIKA U MINISTARSTVU OBRANE

Imenuje se TOMISLAV GALIĆ državnim tajnikom u Ministarstvu obrane, s danom 2. siječnja 2025.

Klasa: 080-02/24-01/173

Urbroj: 50301-15/07-24-2

Zagreb, 27. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje o razrješenju predsjednika i članova i imenovanju predsjednice i članova Upravnog vijeća Kliničke bolnice Dubrava

VLADA REPUBLIKE HRVATSKE

2565

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 20. prosinca 2024. donijela

RJEŠENJE

O RAZRJEŠENJU PREDSJEDNIKA I ČLANOVA I IMENOVANJU PREDSJEDNICE I ČLANOVA UPRAVNOG VIJEĆA KLINIČKE BOLNICE DUBRAVA

1. Razrješuje se dr. sc. SILVIO BAŠIĆ, dr. med., dužnosti predsjednika Upravnog vijeća Kliničke bolnice Dubrava, zbog isteka mandata.

Razrješuju se dužnosti članovi Upravnog vijeća Kliničke bolnice Dubrava, zbog isteka mandata:

– JASMINKA HLUPIĆ, dr. med.

– VEDRAN KRANJČEVIĆ.

2. Imenuje se dr. sc. MIRJANA KUJUNDŽIĆ TILJAK, dr. med., predsjednicom Upravnog vijeća Kliničke bolnice Dubrava.

Za članove Upravnog vijeća Kliničke bolnice Dubrava, imenuju se:

– JASMINKA HLUPIĆ, dr. med.

– VEDRAN KRANJČEVIĆ.

Klasa: 080-02/24-03/104
 Urbroj: 50301-15/07-24-3
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje o razrješenju glavnog tajnika Ministarstva znanosti, obrazovanja i mladih

VLADA REPUBLIKE HRVATSKE

2566

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 20. prosinca 2024. donijela

RJEŠENJE

O RAZRJEŠENJU GLAVNOG TAJNIKA MINISTARSTVA ZNANOSTI, OBRAZOVANJA I MLADIH

Razrješuje se mr. sc. GORAN KOLARIĆ položaja glavnog tajnika Ministarstva znanosti, obrazovanja i mladih, s danom 7. siječnja 2025., zbog isteka mandata.

Klasa: UP/I 080-02/24-02/97
 Urbroj: 50301-15/07-24-2
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje o razrješenju ravnateljice Uprave za medije i razvoj kulturnih i kreativnih industrija u Ministarstvu kulture i medija

VLADA REPUBLIKE HRVATSKE

2567

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. i stavka 7. točke 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 20. prosinca 2024. donijela

RJEŠENJE

O RAZRJEŠENJU RAVNATELJICE UPRAVE ZA MEDIJE I RAZVOJ KULTURNIH I KREATIVNIH INDUSTRIJA U MINISTARSTVU KULTURE I MEDIJA

Razrješuje se JASNA VANIČEK-FILA položaja ravnateljice Uprave za medije i razvoj kulturnih i kreativnih industrija u Ministarstvu kulture i medija, s danom 19. prosinca 2024., na osobni zahtjev.

Klasa: UP/I 080-02/24-02/98
 Urbroj: 50301-15/07-24-2
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje o razrješenju i imenovanju predsjednice, zamjenika predsjednice i dijela članova Nadzornog odbora Financijske agencije

VLADA REPUBLIKE HRVATSKE

2568

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 11. stavka 2. Zakona o Financijskoj agenciji (»Narodne novine«, br. 117/01., 60/04. i 42/05.), a u vezi s člankom 10. Uredbe o uvjetima za izbor i imenovanje članova nadzornih odbora i uprava pravnih osoba od posebnog interesa za Republiku Hrvatsku i načinu njihovih izbora (»Narodne novine«, broj 12/19.), Vlada Republike Hrvatske je na sjednici održanoj 20. prosinca 2024. donijela

RJEŠENJE

O RAZRJEŠENJU I IMENOVANJU PREDSJEDNICE, ZAMJENIKA PREDSJEDNICE I DIJELA ČLANOVA NADZORNOG ODBORA
 FINANCIJSKE AGENCIJE

1. Razrješuje se mr. sc. IVANA RADELJAK NOVAKOVIĆ dužnosti predsjednice Nadzornog odbora Financijske agencije, s danom 30. prosinca 2024., zbog isteka mandata.

Razrješuje se MILAN KOVAČ dužnosti zamjenika predsjednice Nadzornog odbora Financijske agencije, s danom 30. prosinca 2024., zbog isteka mandata.

Razrješuju se dužnosti članovi Nadzornog odbora Financijske agencije, s danom 30. prosinca 2024., zbog isteka mandata:

– ZVONKO ŠAKIĆ

– dr. sc. DAVOR MIKULIĆ.

2. Imenuje se mr. sc. IVANA RADELJAK NOVAKOVIĆ predsjednicom Nadzornog odbora Financijske agencije, s danom 31. prosinca 2024., do provedbe postupka izbora predsjednika Nadzornog odbora Financijske agencije, na vrijeme od najduže šest mjeseci.

Imenuje se MILAN KOVAČ zamjenikom predsjednice Nadzornog odbora Financijske agencije, s danom 31. prosinca 2024., do provedbe postupka izbora zamjenika predsjednika Nadzornog odbora Financijske agencije, na vrijeme od najduže šest mjeseci.

Za članove Nadzornog odbora Financijske agencije, s danom 31. prosinca 2024., do provedbe postupka izbora članova Nadzornog odbora Financijske agencije, na vrijeme od najduže šest mjeseci, imenuju se:

– ZVONKO ŠAKIĆ

– dr. sc. DAVOR MIKULIĆ.

Klasa: 080-02/24-03/105
 Urbroj: 50301-15/07-24-2
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje o razrješenju člana i imenovanju članice Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

2569

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvat­skoj i hrvatske manjine u Republici Mađarskoj (»Narodne novine – Međunarodni ugovori«, broj 8/95.), Vlada Republike Hrvatske je na sjednici održanoj 20. prosinca 2024. donijela

RJEŠENJE

O RAZRJEŠENJU ČLANA I IMENOVANJU ČLANICE MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

1. Razrješuje se ŽARKO KATIĆ dužnosti člana Međuvladinog mješovitog odbora za provedbu Sporazuma između Republike Hrvat­ske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

2. Imenuje se RENATA PERNEK MIKLENIĆ članicom Međuvladinog mješovitog odbora za provedbu Sporazuma između Repub­like Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

Klasa: 080-02/24-03/106
 Urbroj: 50301-15/07-24-2
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Rješenje o razrješenju predsjednice i imenovanju predsjednika Upravnog vijeća Kliničkog bolničkog centra Zagreb

VLADA REPUBLIKE HRVATSKE

2570

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 20. prosinca 2024. donijela

RJEŠENJE

O RAZRJEŠENJU PREDSJEDNICE I IMENOVANJU PREDSJEDNIKA UPRAVNOG VIJEĆA KLINIČKOG BOLNIČKOG CENTRA ZAGREB

1. Razrješuje se ISKRA PRIMORAC dužnosti predsjednice Upravnog vijeća Kliničkog bolničkog centra Zagreb, na osobni zah­tjev.

2. Imenuje se dr. sc. DRAGAN LJUTIĆ, dr. med., predsjednikom Upravnog vijeća Kliničkog bolničkog centra Zagreb.

Klasa: 080-02/24-03/109
 Urbroj: 50301-15/07-24-2
 Zagreb, 20. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Odluka o visini osnovice za obračun plaće u javnim službama u 2025. godini

Vlada Republike Hrvatske

2564

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 2. Zakona o plaćama u državnoj službi i javnim službama (»Narodne novine«, broj 155/23.), Vlada Republike Hrvatske je na sjednici održanoj 31. prosinca 2024. donijela

ODLUKU

O VISINI OSNOVICE ZA OBRAČUN PLAĆE U JAVNIM SLUŽBAMA U 2025. GODINI

I.

Ovom Odlukom određuje se osnovica za obračun plaće za zaposlenike u javnim službama na koje se primjenjuje Zakon o plaćama u državnoj službi i javnim službama (»Narodne novine«, broj 155/23.) te Temeljni kolektivni ugovor za zaposlenike u javnim službama (»Narodne novine«, broj 29/24.) za 2025. godinu.

Osnovica za izračun plaće iz stavka 1. ove točke će iznositi:

1. od 1. siječnja 2025. do 31. siječnja 2025. godine 947,18 eura bruto i primjenjuje se počevši s plaćom za mjesec siječanj, koja se isplaćuje u mjesecu veljači

2. od 1. veljače 2025. do 31. kolovoza 2025. godine 975,60 eura bruto i primjenjuje se počevši s plaćom za mjesec veljaču, koja se isplaćuje u mjesecu ožujku

3. od 1. rujna 2025. godine pa nadalje 1.004,87 eura bruto i primjenjuje se počevši s plaćom za mjesec rujan, koja se isplaćuje u mjesecu listopadu.

II.

Financijska sredstva za provedbu ove Odluke osigurana su u državnom proračunu Republike Hrvatske.

III.

Ova Odluka objavit će se u »Narodnim novinama«, a stupa na snagu 1. siječnja 2025.

Klasa: 022-03/24-04/557
 Urbroj: 50301-04/25-24-2
 Zagreb, 31. prosinca 2024.

Predsjednik
 mr. sc. Andrej Plenković, v. r.
### NN 155/2024 (31.12.2024.), Odluka o visini poreznih stopa poreza na dohodak Općine Klis

Općina Klis

2576

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22 i 114/23) i članka 28. Statuta Općine Klis (»Službeni vjesnik Općine Klis«, br. 6/19, 4/20, 1/21 i 7/23), Općinsko vijeće Općine Klis na 38. sjednici, održanoj 26. studenoga 2024. donosi

ODLUKU

O VISINI POREZNIH STOPA POREZA NA DOHODAK OPĆINE KLIS

Članak 1.

Ovom Odlukom utvrđuje se visina poreznih stopa poreza na dohodak Općine Klis.

Članak 2.

Visina poreznih stopa poreza na dohodak utvrđuje se na način da je:

– niža stopa poreza na dohodak u visina od 20 %,

– viša porezna stopa poreza na dohodak u visini od 30 %.

Članak 3.

Stupanjem na snagu ove Odluke, prestaje važiti Odluka o visini poreznih stopa poreza na dohodak Općine Klis (»Službeni vjesnik Općine Klis«, br. 10/23).

Ova Odluka stupa na snagu 1. siječnja 2025. godine, a objavit će se u »Narodnim novinama« i »Službenom vjesniku Općine Klis«.

Klasa: 410-01/24-01/02
 Urbroj: 2181-27-02-24-1
 Klis, 26. studenoga 2024.

Predsjednik
 Općinskog vijeća
 Josip Didović, v. r.
### NN 1/2025 (2.1.2025.), Prosječne ponderirane kamatne stope na stanja stambenih potrošačkih i ostalih potrošačkih kredita

Hrvatska narodna banka

1

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015., 52/2016., 128/2022. i 156/2023.), članka 25. stavka 3. Zakona o stambenom potrošačkom kreditiranju (»Narodne novine«, br. 101/2017., 128/2022. i 156/2023.) i članka 63. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH POTROŠAČKIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima na dan 31. listopada 2024. iznosi 2,86 %.

2. Prosječna ponderirana kamatna stopa na stanja stambenih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u eurima s valutnom klauzulom u švicarskim francima na dan 31. listopada 2024. iznosi 3,12 %.

3. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom (osim stambenih) u eurima na dan 31. listopada 2024. iznosi 5,74 %.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom (osim stambenih) u švicarskim francima i u eurima s valutnom klauzulom u švicarskim francima na dan 31. listopada 2024. iznosi 4,52 %.

O. br: 465-091/12-24/BV
 Zagreb, 16. prosinca 2024.

Guverner
 Boris Vujčić, v. r.
### NN 1/2025 (2.1.2025.), Odluka o imenovanju sudaca Općinskog suda u Novom Zagrebu

DRŽAVNO SUDBENO VIJEĆE

6

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 24. sjednici održanoj 6. lipnja 2024., donijelo je

ODLUKU

Za suce Općinskog suda u Novom Zagrebu imenuju se:

1. MARINA KAPIKUL, viša sudska savjetnica na Visokom kaznenom sudu Republike Hrvatske,

2. ANA ŠIMIĆ IVRLAČ, viša sudska savjetnica na Županijskom sudu u Zagrebu i

3. JAN TORJANAC, viši sudski savjetnik na Županijskom sudu u Zagrebu.

Broj: IS-46/23-44
 Zagreb, 6. lipnja 2024.

Predsjednik
 Državnog sudbenog vijeća
 Darko Milković, v. r.
### NN 1/2025 (2.1.2025.), Odluka o imenovanju sutkinje Općinskog radnog suda u Zagrebu

DRŽAVNO SUDBENO VIJEĆE

5

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 24. sjednici održanoj 6. lipnja 2024., donijelo je

ODLUKU

Za sutkinju Općinskog radnog suda u Zagrebu imenuje se NIKOLINA LABUHAR BAZINA.

Broj: IS-38/23-26
 Zagreb, 6. lipnja 2024.

Predsjednik
 Državnog sudbenog vijeća
 Darko Milković, v. r.
### NN 1/2025 (2.1.2025.), Odluka o imenovanju sutkinja Trgovačkog suda u Zagrebu i sutkinje Trgovačkog suda u Zagrebu - Stalna služba u Karlovcu

DRŽAVNO SUDBENO VIJEĆE

4

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 24. sjednici održanoj 6. lipnja 2024., donijelo je

ODLUKU

Za sutkinje Trgovačkog suda u Zagrebu – sjedište suda imenuju se MARTINA BARIĆ i IVANA ČUK PRPIĆ.

Za sutkinju Trgovačkog suda u Zagrebu – Stalna služba u Karlovcu imenuje se MARINA BLAŽIĆ.

Broj: IS-15/23-55
 Zagreb, 6. lipnja 2024.

Predsjednik
 Državnog sudbenog vijeća
 Darko Milković, v. r.
### NN 1/2025 (2.1.2025.), Odluka o imenovanju sutkinja Županijskog suda u Osijeku - građanski odjel

Državno sudbeno vijeće

2

Na temelju članka 51. stavak 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda RH br. U-I-5991/2012, 28/13, 82/15, 67/18, 126/19, 80/22, 16/23, 83/23 – Odluka Ustavnog suda RH broj Ustavnog suda RH br. U-I-2826/2023 i 155/23) – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Mišela Jakšića, Željka Lackovića, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 28. sjednici, održanoj 3. listopada 2024., donijelo je

ODLUKU

Za sutkinje Županijskog suda u Osijeku – građanski odjel imenuju se:

1. SVJETLANA TOLJ, zamjenica općinskog državnog odvjetnika u Općinskom državnom odvjetništvu u Osijeku i

2. TATJANA VARŽIĆ, sutkinja Općinskog suda u Osijeku.

Klasa: 711-05/24-01/02
 Urbroj: 453-01/02-24-17
 Zagreb, 3. listopada 2024.

Predsjednik
 Državnog sudbenog vijeća
 Darko Milković, v. r.
### NN 1/2025 (2.1.2025.), Odluka o imenovanju sudaca Visokog trgovačkog suda Republike Hrvatske

DRŽAVNO SUDBENO VIJEĆE

3

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić i Lidije Vidjak, članova Vijeća, na 25. sjednici, održanoj 4. i 5. srpnja 2024., donijelo je

ODLUKU

Za suce Visokog trgovačkog suda Republike Hrvatske imenuju se RADOVAN RADUKA i GORDAN ZUBAK, suci Trgovačkog suda u Zagrebu.

Broj: IS-31/23-9
 Zagreb, 5. srpnja 2024.

Predsjednik
 Državnog sudbenog vijeća
 Darko Milković, v. r.
### NN 2/2025 (3.1.2025.), Odluka o izmjeni Odluke o osnivanju Nacionalnog odbora za suzbijanje trgovanja ljudima

VLADA REPUBLIKE HRVATSKE

12

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 2. siječnja 2025. donijela

ODLUKU

O IZMJENI ODLUKE O OSNIVANJU NACIONALNOG ODBORA ZA SUZBIJANJE TRGOVANJA LJUDIMA

I.

U Odluci o osnivanju Nacionalnog odbora za suzbijanje trgovanja ljudima (»Narodne novine«, broj 136/20.), u točki IV. stavku 2. podstavak 5. mijenja se i glasi:

» – predstavnik Ministarstva pravosuđa, uprave i digitalne trans­formacije«.

Podstavak 7. mijenja se i glasi:

» – predstavnik Ministarstva znanosti, obrazovanja i mladih«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/554

Urbroj: 50301-04/32-25-2

Zagreb, 2. siječnja 2025.

Predsjednik
 mr. sc. Andrej Plenković, v. r.
### NN 2/2025 (3.1.2025.), Odluka o određivanju nacionalnog nadležnog tijela i jedinstvene kontaktne točke za interoperabilnost javne uprave

VLADA REPUBLIKE HRVATSKE

11

Na temelju članka 30. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 17. Uredbe (EU) 2024/903 Europskog parlamenta i Vijeća od 13. ožujka 2024. o utvrđivanju mjera za visoku razinu interoperabilnosti javnog sektora u Uniji (Akt o interoperabilnoj Europi) (SL L, 2024/903, 22. 3. 2024.), Vlada Republike Hrvatske je na sjednici održanoj 2. siječnja 2025. donijela

ODLUKU

O ODREĐIVANJU NACIONALNOG NADLEŽNOG TIJELA I JEDINSTVENE KONTAKTNE TOČKE ZA INTEROPERABILNOST JAVNE UPRAVE

I.

Ovom Odlukom se Ministarstvo pravosuđa, uprave i digitalne transformacije određuje nacionalnim nadležnim tijelom i jedinstvenom kontaktnom točkom za interoperabilnost javne uprave.

II.

Ovom se Odlukom osigurava provedba Uredbe (EU) 2024/903 Europskog parlamenta i Vijeća od 13. ožujka 2024. o utvrđivanju mjera za visoku razinu interoperabilnosti javnog sektora u Uniji (Akt o interoperabilnoj Europi).

III.

Zadužuje se Ministarstvo pravosuđa, uprave i digitalne transformacije da o ovoj Odluci obavijesti Europsku komisiju.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/522
 Urbroj: 50301-04/32-25-2
 Zagreb, 2. siječnja 2025.

Predsjednik
 mr. sc. Andrej Plenković, v. r.
### NN 2/2025 (3.1.2025.), Odluka o provedbi Uredbe (EU) 2024/1735 Europskog parlamenta i Vijeća od 13. lipnja 2024. o uspostavi okvira mjera za jačanje europskog ekosustava za proizvodnju tehnologija s nultom neto stopom emisija i izmjeni Uredbe (EU) 2018/1724

VLADA REPUBLIKE HRVATSKE

8

Na temelju članka 30. stavaka 2. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 2. siječnja 2025. donijela

ODLUKU

O PROVEDBI UREDBE (EU) 2024/1735 EUROPSKOG PARLAMENTA I VIJEĆA OD 13. LIPNJA 2024. O USPOSTAVI OKVIRA MJERA ZA JAČANJE EUROPSKOG EKOSUSTAVA ZA PROIZVODNJU TEHNOLOGIJA S NULTOM NETO STOPOM EMISIJA I IZMJENI UREDBE (EU) 2018/1724

I.

Ovom Odlukom osigurava se provedba Uredbe (EU) 2024/1735 Europskog parlamenta i Vijeća od 13. lipnja 2024. o uspostavi okvira mjera za jačanje europskog ekosustava za proizvodnju tehnologija s nultom neto stopom emisija i izmjeni Uredbe (EU) 2018/1724.

II.

Određuje se osnivanje Jedinstvene kontaktne točke za projekte proizvodnje tehnologija s nultom neto stopom emisija sa sjedištem u Ministarstvu gospodarstva.

III.

Jedinstvena kontaktna točka zadužena je za pružanje informacija nositeljima projekata proizvodnje tehnologija s nultom neto stopom emisija, za koordinaciju s tijelima državne uprave i tijelima jedinica lokalne i područne (regionalne) samouprave koja izdaju dozvole za projekte proizvodnje tehnologija s nultom neto stopom emisija i za koordinaciju postupka izdavanja dozvola.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/24-04/516
 Urbroj: 50301-05/16-25-6
 Zagreb, 2. siječnja 2025.

Predsjednik
 mr. sc. Andrej Plenković, v. r.
### NN 3/2025 (8.1.2025.), Pravilnik o službenoj iskaznici suca porotnika

MINISTARSTVO PRAVOSUĐA, UPRAVE I DIGITALNE TRANSFORMACIJE

14

Na temelju članka 122. stavka 2. Zakona o sudovima (»Narodne novine«, broj 28/13, 33/15, 82/15, 67/18, 21/22, 16/23, 155/23 i 36/24) ministar pravosuđa, uprave i digitalne transformacije donosi

PRAVILNIK

O SLUŽBENOJ ISKAZNICI SUCA POROTNIKA

Članak 1.

Ovim se Pravilnikom propisuje obrazac, postupak izdavanja i sadržaj službene iskaznice suca porotnika.

Članak 2.

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Članak 3.

Službena iskaznica suca porotnika služi za dokazivanje identiteta i ovlasti u postupcima pred sudovima.

Članak 4.

(1) Obrazac službene iskaznice suca porotnika je pravokutnog oblika veličine 85x55 mm na podlozi bijele boje.

(2) Grb Republike Hrvatske otisnut je na obrascu službene iskaznice u izvornim bojama.

(3) Na obrascu službene iskaznice nalazi se fotografija suca porotnika veličine 28x32 mm.

(4) Službena iskaznica suca porotnika izrađuje se tehnikom zaštitnog tiska.

Članak 5.

Službenu iskaznicu sucu porotniku izdaje predsjednik suda za kojeg je imenovan.

Članak 6.

(1) O izdanim službenim iskaznicama sudaca porotnika vodi se evidencija u nadležnom sudu.

(2) Evidencija iz stavka 1. ovoga članka sadrži redni broj, prezime i ime osobe kojoj je izdana službena iskaznica, osobni identifikacijski broj (OIB), datum izdavanja, vrijeme trajanja ovlaštenja i rubriku za napomene.

Članak 7.

(1) Službena iskaznica suca porotnika poništava se kada mu prestane dužnost.

(2) Iznimno od stavka 1. ovoga članka sucu porotniku ne poništava se službena iskaznica ako bude ponovno imenovan za suca porotnika istog suda.

(3) Službenu iskaznicu poništava sud koji ju je izdao.

Članak 8.

(1) Ako sudac porotnik izgubi službenu iskaznicu ili na drugi način ostane bez nje, dužan je o tome odmah obavijestiti sud radi pokretanja postupka za brisanje nestale službene iskaznice iz evidencije i izdavanje nove te podnijeti zahtjev za izdavanje nove službene iskaznice.

(2) Nova službena iskaznica pod drugim brojem može se izdati tek nakon provedenog postupka brisanja iz evidencije.

Članak 9.

Službena iskaznica izdaje se sucu porotniku u roku od 30 dana od obavijesti nadležnog tijela o imenovanju.

Članak 10.

Obrazac službene iskaznice suca porotnika sastavni je dio ovoga Pravilnika.

Članak 11.

Suci porotnici koji su imenovani na dan stupanja na snagu ovoga Pravilnika podnose zahtjev za izdavanje službene iskaznice predsjedniku suda u kojem su imenovani u roku od 60 dana.

Članak 12.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-08/10
 Urbroj: 514-03-03-01/01-24-01
 Zagreb, 23. prosinca 2024.

Ministar
 Damir Habijan, v. r.

OBRASCI

Obrazac 1. (85×55 mm)

1. stranica

![](/files/_web/sluzbeni-dio/2025/133182/images/5032.jpg)

2. stranica

![](/files/_web/sluzbeni-dio/2025/133182/images/5024.jpg)
### NN 3/2025 (8.1.2025.), Pravilnik o izmjeni Pravilnika o ribolovnim mogućnostima i ribolovu igluna (Xiphias gladius)

MINISTARSTVO POLJOPRIVREDE, ŠUMARSTVA I RIBARSTVA

17

Na temelju članka 12. stavka 1. podstavaka 7. i 9. i članka 13. stavaka 2. i 6. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O RIBOLOVNIM MOGUĆNOSTIMA I RIBOLOVU IGLUNA
 (Xiphias gladius)

Članak 1.

U Pravilniku o ribolovnim mogućnostima i ribolovu igluna (Xiphias gladius) (»Narodne novine«, br. 36/23. i 30/24.) u članku 10. stavku 1. točki b) broj: »3« zamjenjuje se brojem: »1«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/23-01/7
 Urbroj: 525-12/718-24-12
 Zagreb, 23. prosinca 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.
### NN 3/2025 (8.1.2025.), Pravilnik o izmjeni Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote

MINISTARSTVO POLJOPRIVREDE, ŠUMARSTVA I RIBARSTVA

16

Na temelju članka 12. stavka 1. točaka 7. i 9. i članka 13. stavaka 2. i 6. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O RIBOLOVU PLAVOPERAJNE TUNE (Thunnus thynnus) UDIČARSKIM ALATIMA I UVJETIMA I KRITERIJIMA ZA OSTVARIVANJE PRAVA NA DODJELU INDIVIDUALNE UDIČARSKE KVOTE

Članak 1.

U Pravilniku o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19., 77/19., 147/20., 116/21., 53/22. i 143/23.) u članku 6. stavku 3. točki b) broj: »3« zamjenjuje se brojem: »1«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/20
 Urbroj: 525-12/718-24-23
 Zagreb, 23. prosinca 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.
### NN 3/2025 (8.1.2025.), Rješenje o razrješenju i imenovanju predsjednika i dijela članova Upravnog vijeća Hrvatskog zavoda za norme

Vlada Republike Hrvatske

13

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 7. stavka 4. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), Vlada Republike Hrvatske je na sjednici održanoj 2. siječnja 2025. donijela

RJEŠENJE

O RAZRJEŠENJU I IMENOVANJU PREDSJEDNIKA I DIJELA ČLANOVA UPRAVNOG VIJEĆA HRVATSKOG ZAVODA ZA NORME

1. Razrješuje se GORAN ROMEK dužnosti predsjednika Upravnog vijeća Hrvatskog zavoda za norme, na koju je imenovan kao predstavnik ministarstva nadležnog za poslove gospodarstva, s danom 7. siječnja 2025., zbog isteka mandata.

Razrješuju se dužnosti članovi Upravnog vijeća Hrvatskog zavoda za norme, s danom 7. siječnja 2025., zbog isteka mandata:

– ANTONIO PAVLEČIĆ, na koju je imenovan kao predstavnik ministarstva nadležnog za poslove gospodarstva

– TOMISLAV CURMAN, na koju je imenovan kao predstavnik ministarstva nadležnog za poslove gospodarstva.

2. Imenuje se GORAN ROMEK, predstavnik ministarstva nadležnog za poslove gospodarstva, predsjednikom Upravnog vijeća Hrvatskog zavoda za norme, s danom 8. siječnja 2025.

Za članove Upravnog vijeća Hrvatskog zavoda za norme, s danom 8. siječnja 2025., imenuju se:

– ZORAN JUKIĆ, predstavnik ministarstva nadležnog za poslove gospodarstva

– MARINA BALAŠKO IVANČIĆ, predstavnica ministarstva nadležnog za poslove gospodarstva.

Klasa: 080-02/24-03/110
 Urbroj: 50301-15/07-25-2
 Zagreb, 2. siječnja 2025.

Predsjednik
 mr. sc. Andrej Plenković, v. r.